

												 Проект!


ДОГОВОР
№…………….

ЗА ДОСТАВКА НА СМАЗОЧНИ МАТЕРИАЛИ И ФИЛТРИ ЗА АВТОМОБИЛИТЕ НА ЦСМП ПАЗАРДЖИК, СМЯНА НА ОТРАБОТЕНИ МАСЛА, ПРИЕМАНЕ НА ОТРАБОТЕНИТЕ ТАКИВА И СМЯНА НА ФИЛТРИ

Днес,………… г., в гр.Пазарджик, 
1. ИЗПЪЛНИТЕЛ/ПРОДАВАЧ……………………………………………………., със седалище и адрес на управление на дейността град ……………………………………….., с ЕИК ……………, представлявано от ……………………….., тел.: …………………………..
И
2.ВЪЗЛОЖИТЕЛ/КУПУВАЧ: ЦЕНТЪР ЗА СПЕШНА МЕДИЦИНСКА ПОМОЩ ПАЗАРДЖИК, ул."Болнична" № 17, представляван от директора Д-р Борис Иванов Манев и гл.счетоводител Колина Стоянова Тилова, БУЛСТАТ 822114434, тел. 034/44 45 64/74.
на основание чл. 194, ал.1 от ЗОП, във връзка с обществена поръчка чрез събиране на оферти с обява с предмет: “Доставка на резервни части и извършване на авторемонтни дейности на санитарните автомобили, които ще бъдат извършвани в автосервиз; доставка на автомобилни гуми; доставка на акумулаторни батерии;сервизно обслужване на автомобилите на ЦСМП Пазарджик” / по обособени позиции, както следва:
Обособена позиция № 1 – „Доставка на резервни части и извършване на авторемонтни дейности на санитарните автомобили, които ще бъдат извършвани в автосервиз” ;
Обособена позиция №2 – „Доставка и монтаж на автомобилни гуми и приемане на излезлите от употреба автомобилни гуми”;
Обособена позиция №3 –„Доставка на акумулаторни батерии и изкупуване на негодните за употреба стари акумулаторни батерии”;
Обособена позиция № 4 –„Сервизно обслужване на санитарни автомобили – смяна на отработени масла, приемане на отработените такива и смяна на филтри”  ПО ОБОСОБЕНА ПОЗИЦИЯ № 4 –„Сервизно обслужване на санитарни автомобили – смяна на отработени масла, приемане на отработените такива и смяна на филтри” и Решение № ………. /…..на директора на ЦСМП Пазарджик,
се сключи настоящия договор за следното: 

I. ПРЕДМЕТ НА ДОГОВОРА

Чл. 1. (1)  Изпълнителят/Продавачът прехвърля на купувача правото на собственост върху нови смазочни материали и филтри за автомобилите на ЦСМП Пазарджик,конкретизирани в писмена заявка на купувача и приема отработените масла.
(2) Новите смазочни материали и филтри в текстовете на настоящия договор се обозначават, като СТОКАТА.
(3) Продавачът се задължава да извършва смяната на смазочните материали и  филтрите на автомобили на ЦСМП Пазарджик на купувача с подадена заявка /по образец, неразделна част от настоящия договор/.
(4)  Прогнозната стойност на договора е  6 000.00 (шест хиляди) лева без ДДС, като точното количество  зависи от потребностите на ВЪЗЛОЖИТЕЛЯ/КУПУВАЧ и се конкретизира с подадените заявки.
Чл. 2. (1)Стоката, предмет на настоящия договор, отговаря на следните изисквания:
		- Да отговарят по вид и асортимент на заявените от купувача.
		- Да отговарят на изискванията за съответния вид.
(2) Продавачът   декларира,   че   стоката   няма   недостатъци   и съответства на заявената.
 (3) Продавачът, едновременно с извършване смяната на маслата,приема отработените такива.

П. СРОКОВЕ

Чл. 3. Срокът на договора е 12 (дванадесет) месеца, считано от датата на подписването му и до определянето на нов изпълнител по ЗОП.

III. ЗАДЪЛЖЕНИЯ НА ПРОДАВАЧА

Чл. 4. Продавачът е длъжен:
 1. Да прехвърли правото на собственост върху стоката на купувача.
 2. Да пази стоката с грижата на добър търговец до предаването й на купувача.
 3. Да предаде на купувача, стоката съгласно правилата на чл. 6 от настоящия договор.
 4. Да приеме негодните за употреба отработени масла от купувача.
 5. Да издаде фактура на купувача.
 6. Да предостави гаранция за качеството на смазочните материали и филтри.
 7. Да събира, транспортира, съхранява и обезврежда приетите от купувача отработени масла, при спазване на Закона за управление на отпадъците и нормативните уредби, касаещи тази дейност, като купувача не носи отговорност по отношение на отработените масла.
 8. Да води досие за всяка кола, като посочва препоръчителен пробег за смяна на масла.
 9. Да извършва доливане, или смяна на смазочни материали / масла/ и филтри при представена заявка от купувача.
Чл. 5.Продавачът се задължава да предаде на купувача следните документи:
Фактура, съобразно заявката, в която да впише и дадената гаранция.
Фактура за извършените работи, като изрично посочва ДК номер и водача на автомобила.
Чл. 6. (1) Продавачът поема гаранция за качеството на стоката и за годността й за употреба за срок определен от производителя, считано от датата на продажбата.
(2) Продавачът се задължава да отстрани безвъзмездно всички повреди и отклонения от изискванията за качество, които са възникнали в рамките на посочения в предходната алинея гаранционен срок.
(З) Продавачът не отговаря за повреди и отклонения от качеството на стоката, възникнали вследствие на нейната неправилна употреба и експлоатация от страна на купувача.	
Чл. 7.(1) Продавачът е длъжен да предаде стоката в срок 1 ден от датата на заявката.
(2) Стоката следва да се предаде на упълномощен представител на ЦСМП в сервиза на продавача.
 Чл. 8.(1) При предаването на стоката продавачът осигурява на купувача необходимото според обстоятелствата време да я прегледа за недостатъци.
(2) Когато стоката не отговаря на изискванията, посочени в чл. 2 от настоящия договор, купувачът следва да уведоми незабавно продавача. Ако купувачът не стори това, стоката се смята за одобрена, освен за скрити недостатъци.

IV. ЗАДЪЛЖЕНИЯ НА КУПУВАЧА

Чл. 9. Купувачът е длъжен:
 1. Да заплати на продавача уговорената цена, съгласно правилата на чл. 11 от този договор.
 2. Да получи стоката в срока и на мястото, посочени по-горе.
 3. Да прегледа стоката при получаването й и, ако има възражения, да уведоми незабавно продавача.
4. Да предава негодните за употреба отработени масла.
Чл. 10. Ако купувачът е в забава за получаване на стоката, продавачът има право да я продаде на пазарни цени, след като извести купувача за това и му съобщи времето и мястото на продажбата.
Чл. 11. (1) Купувачът заплаща цена в размер на цената за съответните видове масла, филтри и смазочни материали, действаща за периода, съгласно офертата на продавача, която е неразделна част от настоящия договор.
Купувачът е длъжен да заплати цената в срок до 60 дни от датата на фактурата.
(2) Плащанията се извършват по банкова сметка на ИЗПЪЛНИТЕЛЯ при банка
…………………………….…………………. IBAN ………………………………………. BIC ………………………………

V. ОТГОВОРНОСТ

Чл. 12.(1) Продавачът отговаря за недостатъците на продадената стока, които намаляват съществено нейната цена, или нейната годност за употреба и не са били съобщени на купувача.
(2)	В случаите по предходната алинея купувачът разполага с някое от следните права:
1. Да върне стоката и да иска обратно цената заедно с разноските за продажбата.
 Да задържи стоката и да иска намаляване на цената.
 3. Да иска да му бъде предадена стока без недостатъци в замяна на тази, която е получил с недостатъци.
(3) Независимо от правомощията си по ал. 2, купувачът може да иска и неустойка за претърпените вреди в размер на 0.5% на ден, но не повече от 10%.
(4) Отговорността на продавача за недостатъци отпада, ако те не са му били съобщени незабавно от купувача, освен ако продавачът е знаел за тях.
Чл.13. Купувачът не дължи неустойка, при неосигурено финансиране.

VI. ЗАКЛЮЧИТЕЛНИ КЛАУЗИ

Чл. 14. (1) Страните по настоящия договор следва да отправят всички съобщения и уведомления помежду си само в писмена форма.
(2) Писмената форма се смята за спазена и, когато те са отправени по факс, или друго техническо средство, което изключва възможността за неточно възпроизвеждане на изявлението.
Чл. 15. Настоящият договор може да бъде изменен, или допълнен от страните с отделно споразумение, облечено в писмена форма.
Чл. 16. (1) Страните ще решават споровете, възникнали по повод изпълнението на настоящия договор, чрез разбирателство и взаимни отстъпки.
(2) Когато постигането на съгласие се окаже невъзможно, страните ще отнесат спора пред съответния съд.
Чл. 17.За неуредените с този договор въпроси се прилагат разпоредбите на гражданското и търговското законодателство на Република България.

VII.ГАРАНЦИЯ ЗА ИЗПЪЛНЕНИЕ НА ДОГОВОРА

Чл.18.  При подписване на договора Изпълнителят/ продавач предоставя гаранция за изпълнение на задълженията по него, възлизаща на  5% (пет процента) от прогнозната стойност на договора без ДДС, равняваща се на 300.00лв. /триста/лева. Банковите разходи по откриването на гаранцията са за сметка на ИЗПЪЛНИТЕЛЯ/ПРОДАВАЧ. 
Чл.19.Гаранцията се представя под формата на парична сума, внесена по сметка на  ВЪЗЛОЖИТЕЛЯ/КУПУВАЧ, или под формата на банкова гаранция. 
Чл.20.В случай на некачествено, непълно или лошо изпълнение, ВЪЗЛОЖИТЕЛЯ/КУПУВАЧ  може да усвои гаранцията до максималния й размер. 
Чл.21. При точно и пълно изпълнение на договора гаранцията за изпълнение се освобождава в пълен размер в рамките на 30 (тридесет) календарни дни след изтичане на срока на договора.

Неразделна част от настоящия договор са:
Ценова оферта-Масла - Приложение № 5.
Ценова оферта- Филтри - Приложение № 6.
Заявка за сервизно обслужване на санитарни автомобили / образец;
Разрешително, издадено по Закона за управление на отпадъците.

Настоящият договор се състави в два еднакви екземпляра - по един за всяка от страните.
                         


                                                 
                                                 Д О Г О В А Р Я Щ И:

ЗА ВЪЗЛОЖИТЕЛЯ:                                                          ЗА ИЗПЪЛНИТЕЛЯ:
							   
    ДИРЕКТОР:                                                                     УПРАВИТЕЛ:
	                   / Д-р Борис Манев /                                                         /                              /     
                                     
   ГЛ.СЧЕТОВОДИТЕЛ:	
                                       / Колина Тилова /





